cyanic-selkie/wikianc huggingface dataset:
ডেভিড অ্যালান
আন্তর্জাতিক ক্রিকেট
পাতলা চুলের অধিকারী ডেভিড অ্যালান চমৎকারভাবে আন্তর্জাতিক খেলোয়াড়ী জীবন শুরু করেছিলেন। ভারতের বিপক্ষে সিরিজের দুই টেস্টে অংশ নিয়ে আটটি ক্যাচ ও দুইটি স্ট্যাম্পিং করেছিলেন। ফলশ্রুতিতে, খুব স্বাভাবিকভাবেই ইংল্যান্ড সফরে দলের প্রধান উইকেট-রক্ষক হিসেবে মনোনীত হন। কিন্তু, সিরিজ শুরুর পূর্বে ডেরিক মারে’র দাপটে তাকে স্থানচ্যূত হতে হয়। অন্যদিকে জ্যাকি হেনড্রিক্সের দাপটে প্রতিদ্বন্দ্বিতা চরমে পৌঁছে ও তাকে তৃতীয়সারিতে অবস্থান করতে হয়। তবে, হেনড্রিক্স আঘাতপ্রাপ্ত হলে তাকে ১৯৬৬ সালের ইংল্যান্ড সফরে দলে রাখা হয়। জ্যাকি হেনড্রিক্সের প্রত্যাবর্তনের পূর্বে তিনি দুই টেস্টে অংশ নেন।
অংশগ্রহণকৃত সবগুলো টেস্টেই তিনি উইকেট-রক্ষণের দায়িত্বে নিয়োজিত ছিলেন। ১৯৬১-৬২ মৌসুমে ভারত, ১৯৬৪-৬৫ মৌসুমে অস্ট্রেলিয়া ও ১৯৬৬ সালে ইংল্যান্ডের বিপক্ষে টেস্টগুলো খেলেন। এ সিরিজ শেষে তিনি আন্তর্জাতিক ক্রিকেট থেকে অবসর গ্রহণ করেন।
বাসন্তী কলি
বাসন্তী কলি বা বসন্তকলি কিংবা বসন্তকুঁড়ি হলো একটি সবুজ ঘরানার রঙ যা ১৯৮৭ সালের আগ পর্যন্ত বাসন্তী সবুজ নামে পরিচিত ছিলো। কিন্তু পরবর্তীকালে ওয়েব রঙে বাসন্তী সবুজ নামে আরেকটি রঙ অন্তর্ভুক্ত থাকায় তার সাথে বিভ্রান্তি এড়াতেই এই রঙটিকে বর্তমানে বাসন্তী কলি বলা হয়ে থাকে।
এছাড়াও এটি "কোমল বাসন্তী সবুজ" রঙ নামেও পরিচিত।
বাসন্তী কলি
ডানদিকে প্রদর্শিত রঙটি হলো বাসন্তী কলি বা বসন্তকলি।
এই রঙকে কোমল বাসন্তী সবুজ, বাসন্তী সবুজ (ঐতিহ্যবাহী), বা বাসন্তী সবুজও (এম&পি)বলা হয়। এই রঙটি ঐতিহ্যগতভাবে "বাসন্তী সবুজ" নামে পরিচিত ছিলো ১৯৮৭ সালে ওয়েব রঙে বাসন্তী সবুজ অন্তর্ভুক্ত হওয়ার আগ পর্যন্ত।
ইংরেজিতে রঙের নাম হিসাবে বাসন্তী সবুজ (যাকে বর্তমানে বাসন্তী কলি বলা হয়ে থাকে) শব্দটির রেকর্ডকৃত প্রথম ব্যবহার হয়েছিল ১৭৬৬ সালে।
ফিকে বাসন্তী কলি
ডানপাশে বা উপরে প্রদর্শিত রঙটি হলো বাসন্তী সবুজ (ক্রেয়লা) রঙের একটি ফিকে আভা যা ফিকে বাসন্তী কলি নামে অভিহিত।
মাঝারি বাসন্তী কলি
ডানপাশে বা উপরে প্রদর্শিত রঙটি হলো মাঝারি বাসন্তী কলি।
আষাঢ় কলি
ডানপাশে বা উপরে প্রদর্শিত রঙটি হলো আষাঢ় কলি।
গ্রীষ্মকলি
ডানপাশে বা উপরে প্রদর্শিত রঙটি হলো গ্রীষ্মকলি।
ইয়ান ভের্টোনেন
ইয়ান ভের্ট লিভে ভের্টোনেন (Jan Vertonghen, ; জন্ম: ২৪ এপ্রিল ১৯৮৭; ইয়ান ভের্টোনেন নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব বেনফিকা এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০০২ সালে, ভের্টোনেন বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০০৭ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১৩৯ ম্যাচে ৯টি গোল করেছেন।
প্রারম্ভিক জীবন
ইয়ান ভের্ট লিভে ভের্টোনেন ১৯৮৭ সালের ২৪শে এপ্রিল তারিখে বেলজিয়ামের সিন্ট-নিকলাসে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হচ্ছেন পল ভের্টোনেন এবং তার মা হচ্ছেন রিয়া ম্যাথিউস। তার দুই ভাই রয়েছে, ওয়ার্ড এবং লোডে; তারা দুজনই ফুটবল খেলোয়াড়।
আন্তর্জাতিক ফুটবল
ভের্টোনেন বেলজিয়াম অনূর্ধ্ব-১৬ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০২ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৯ ম্যাচে অংশগ্রহণ করে ১টি গোল করেছেন।
২০০৭ সালের ২রা জুন তারিখে, ২০ বছর, ১ মাস ও ৯ দিন বয়সে, বাম পায়ে ফুটবল খেলায় পারদর্শী ভের্টোনেন পর্তুগালের বিরুদ্ধে অনুষ্ঠিত উয়েফা ইউরো ২০০৮ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি পর্তুগাল ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ভের্টোনেন সর্বমোট ৬ ম্যাচে অংশগ্রহণ করেছেন।
পাটনা সাহিব
পাটনা সাহিব হল ভারতের বিহার রাজ্যের রাজধানী পাটনা শহরের একটি অঞ্চল। পাটনা সাহিব ভারতে শিখদের একটি পবিত্র তীর্থস্থান। ১০ম শিখ গুরু গোবিন্দ সিং এখানে জন্মগ্রহণ করেছিলেন। পাটনা সাহিব গুরুদ্বারা বা তখত শ্রী পাটনা সাহিব শিখদের পাঁচটি পবিত্রতম ‘তখত’ বা কর্তৃপক্ষের আসনগুলির অন্যতম। এই স্থানটি হরমিন্দর তখত নামে পরিচিত হলেও শিখরা এটির সম্মানার্থে এটিকে পাটনা সাহিব বলে থাকেন। তখত শ্রী পাটনা সাহিব বা গুরু গোবিন্দ সাহিব গুরুদ্বারা সারা বিশ্বে শিখদের একটি গুরুত্বপূর্ণ ধর্মস্থান।
বিবরণ
পাটনা সাহিব পাটনার একটি পুরনো এলাকা। এটি অন্যন্ত জনবহুল অঞ্চল। পাটনা সাহিবের প্রধান জনবসতিগুলি হল বেঙ্গলি কলোনি, ঝাউগঞ্জ, রামবাগ, কালী আস্থান, নেহেরু টোলা, মারুফগঞ্জ ও বিহার মিলস কলোনি। গুরু গোবিন্দ রোড পাটনা সাহিব গুরুদ্বারাকে পাটনা সাহিব চকের সঙ্গে যুক্ত করেছে। মঙ্গল তলাও এখানকার একটি উল্লেখযোগ্য জলাশয়। এখানে বিভিন্ন ধরনের বিদ্যালয় ও হাসপাতাল রয়েছে। শিখ ধর্মস্থান ছাড়াও পাটনা সাহিবে বেশ কিছু হিন্দু মন্দির ও মসজিদ আছে। গঙ্গা নদীর তীরে পাটনা ঘাট এই অঞ্চলেই অবস্থিত। পাটনা সাহিব এলাকাটি পাটনা পুলিশের দীদারগঞ্জ থানা এলাকার মধ্যে পড়ে। বর্তমানে পাটনা সাহিব একটি অন্যতম প্রধান বাণিজ্য কেন্দ্র।
পরিবহণ
পাটনা সাহিব অঞ্চলের একটি নিজস্ব রেল স্টেশন আছে। এটি হল পাটনা সাহিব রেল স্টেশন। এই রেল স্টেশনটি হাওড়া-দিল্লি মেন লাইনের মাধ্যমে ভারতের বিভিন্ন প্রধান শহরের সঙ্গে যুক্ত।
আলোকদিয়া নদী
আলোকদিয়া নদী হচ্ছে বাংলাদেশের টাঙ্গাইল জেলায় অবস্থিত একটি নদী। নদীটির দৈর্ঘ্য ১২ কিলোমিটার।
লজবান উইকিপিডিয়া
লজবান উইকিপিডিয়া হচ্ছে অনলাইন বিশ্বকোষ উইকিপিডিয়ার লজবান ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। লজবান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
লজবান উইকিপিডিয়া
কদিমচিলান ইউনিয়ন
কদিমচিলান ইউনিয়ন বাংলাদেশের নাটোর জেলার লালপুর উপজেলার অন্তর্গত একটি ইউনিয়ন পরিষদ। এটি ২৩.৩১ কিমি২ (৯.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,৭৬৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি।
কাতালান উইকিপিডিয়া
কাতালান উইকিপিডিয়া হচ্ছে অনলাইন বিশ্বকোষ উইকিপিডিয়ার কাতালান ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কাতালান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আন্দ্রেয়া ট্রু
আন্দ্রেয়া ম্যারী ট্রুডেন (২৬ জুলাই, ১৯৪৩ – ০৭ নভেম্বর, ২০১১), তিনি আন্দ্রেয়া ট্রু নামেই অধিক পরিচিত। তিনি একজন মার্কিন নারী যৌন শিল্পী ও ডিস্কো জাতীয় গণের গায়িকা ছিলেন। প্রধানভাবে গৃহীত একটি নাম ছাড়াও তিনি আরও অন্যান্য স্টেজ নামেও পরিচিত, যেমন ইঙ্গার কিসিন, সিংগ লো, স্যন্ড্রা লিপস, আন্দ্রেয়া ট্রাভাইজ, ও ক্যাথরিন ওয়ারেন ইত্যাদি।
তিনি ১৯৭৬ সালের ডিস্কো টোন মোর মোর, মোর-এর জন্য গায়িকা হিসেবে পরিচিতি পান। ঐ গানটি সেসময় ১০০ উৎকৃষ্ট গান-এর তালিকায় ৪র্থ স্থান পেয়েছিলো।
প্রাথমিক জীবন
আন্দ্রেয়া ম্যারী ট্রুডন ২৬ জুলাই, ১৯৪৩ সালে  Nashville, Tennessee-এ জন্মগ্রহণ করেন, সেখানে তিনি সেন্ট সিসিলিয়া অ্যাকাডেমী ও পরে একটি ক্যাথলিক স্কুলে পড়াশোনা করেন।
কর্মজীবন
আন্দ্রেয়া তার কিশোরী বয়সেই মূলধারার চলচ্চিত্রে অভিনেত্রী হওয়ার স্বপ্ন নিয়ে নিউইয়র্কে চলে আসে। সেসময় কয়াকটা মূলধারার চলচ্চিত্রে অভিনয়ের সুযোগ পেলেও তিনি সাফল্যলাভ করতে পারেননি। এভাবে চলার পর তাকে তার কোনো এক বন্ধু বয়সপ্রাপ্ত চলচ্চিত্রে কাজ করার পরামর্শ দেয়, তিনিও তাই করেন। তিনি ১৯৬০-এর দশকে প্রথম ক্যামেরার সম্মুখে নগ্ন হন। ১৯৭০ ও ১৯৮০র দশকের মাঝামাঝি সময়ে তিনি নিউইয়র্ক যৌন শিল্পের একজন নামকরা যৌন শিল্পী হিসেবে পরিচিতি লাভ করেন। একই সময়ের মধ্যে তিনি মূলধারার চলচ্চিত্রে অভিনয় সহ গানও গায় যেগুলির মোর মোর, মোর ইত্যাদি উল্লেখ্য। এছাড়া ২০০৫ সালে তিনি একটি ডকুমেন্টারি চলচ্চিত্র Inside Deep Throat তেও অভিনয় করেন।
হের্ডসব্রং-রাসেল চিত্র
হার্থস্প্রাং-রাসেল রেখাচিত্র (Hertzsprung-Russell diagram, H-R diagram, HRD) এমন একটি লেখচিত্র যার মাধ্যমে তারার পরম মান, দীপন ক্ষমতা, প্রকারভেদ এবং কার্যকর তাপমাত্রা প্রদর্শন করা হয়। এর অপর নাম বর্ণ-মান চিত্র (Colour-Magnitude diagram, CMD)। এই চিত্রটি প্রথম তৈরি করেছিলেন ডেনীয় জ্যোতির্বিজ্ঞানী এইনার হের্টস্‌স্প্রুং এবং মার্কিন জ্যোতির্বিজ্ঞানী হেনরি নরিস রাসেল, ১৯১০ সালে। তারার বিবর্তন তথা তারাদের জীবনচক্র বুঝতে এই চিত্র ব্যাপক সাহায্য করেছে।
চিত্র
[[চিত্র:HRDiagram.png|frame|center|রিচার্ড পাওয়েলকৃত হের্টস্‌স্প্রুং-রাসেল চিত্র (অনুমতি নিয়ে ব্যবহার করা হচ্ছে)। হিপ্পার্কোস তালিকা থেকে ২২,০০০ তারা এবং গ্লিজে তালিকা থেকে নিকটবর্তী ১,০০০ তারার লেখ অঙ্কিত হয়েছে। চিত্র নিয়ে পরীক্ষা করে দেখা গেছে সব তারাই চিত্রের কোন একটি অঞ্চলের মধ্যে পড়ে। সবচেয়ে তারাবহুল অঞ্চল হচ্ছে উপরের বাম কোণা থেকে নিচের ডান কোণা পর্যন্ত বিস্তৃত কোণাকোণি অঞ্চল যা উত্তপ্ত এবং উজ্জ্বল। এই অঞ্চলকে "প্রধান ধারা" বলা হয়। নিচের বাম কোণায় পাওয়া যায় [[শ্বেত বামন|শ্বেত বামনদের]]। প্রধান ধারার উপরে পাওয়া যায় পরিদানব, দানব তারা এবং অতিদানব। সূর্যের স্থান প্রধান ধারার মধ্যে যার দীপন ক্ষমতা ১ (পরম মান) এবং কার্যকর তাপমাত্রা ৫৭৮০ কেলভিন (বর্ণালি ধরন - জি২)]]
লুমবার্ট উইকিপিডিয়া
লুমবার্ট উইকিপিডিয়া হচ্ছে অনলাইন বিশ্বকোষ উইকিপিডিয়ার লুমবার্ট ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। লুমবার্ট উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
লুমবার্ট উইকিপিডিয়া
ইন্দোনেশিয়া-পানামা সম্পর্ক
ইন্দোনেশিয়া-পানামা সম্পর্ক ইন্দোনেশিয়া এবং পানামা এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭৯ সালে এই দুই দেশের মধ্যে আনুষ্ঠানিক কূটনৈতিক সম্পর্ক স্থাপিত হয়। সম্পর্কের শুরু থেকেই এই দুই দেশই অপরপক্ষের কৌশলগত গুরুত্ব সম্পর্কে ধারণালাভ করতে পেরেছে। ইন্দোনেশিয়ার জন্য কৌশলগত এবং ভৌগোলিকভাবে পানামা গুরুত্বপূর্ণ। কারণ মধ্য আমেরিকা এবং ক্যারিবীয় অঞ্চলে বাণিজ্যের প্রসার বৃদ্ধি এবং ওই অঞ্চলে অবস্থান সুগঠিত করার জন্য পানামার ভৌগোলিক অবস্থান সুবিধাজনক। অপরদিকে পানামার জন্য আসিয়ান অঞ্চলে অবস্থান সুগঠিত করার জন্য ইন্দোনেশিয়া কৌশলগতভাবে গুরুত্বপূর্ণ। পানামার রাজধানী পানামা সিটিতে, ইন্দোনেশিয়ার স্থায়ী দূতাবাস রয়েছে। একইভাবে, ইন্দোনেশিয়ার রাজধানী জাকার্তায় পানামার একটি স্থায়ী দূতাবাস রয়েছে।
বাণিজ্য এবং বিনিয়োগ
পানামায় ইন্দোনেশিয়ার পণ্যের ভাল চাহিদা রয়েছে এবং ভবিষ্যৎ রয়েছে। তাই পানামার বাজারের ব্যাপারে ইন্দোনেশিয়া আগ্রহী। বর্তমানে, ব্রাজিল, আর্জেন্টিনা, এবং চিলির পর লাতিন আমেরিকার দেশগুলোর মধ্যে পানামা ইন্দোনেশিয়ার চতুর্থ বৃহত্তম ব্যবসায়িক অংশীদার।পানামার বাণিজ্য মন্ত্রণালয় ইন্দোনেশিয়ার ব্যবসায়ীদের বিনিয়োগের আহ্বান জানিয়েছে। দেশটির মন্ত্রণালয় আরও জানিয়েছে এই ক্ষেত্রে ইন্দোনেশিয়ার ব্যবসায়ীরা পানামার অভ্যন্তরে কোলন ফ্রি জোন (সিএফজেড) -এ অর্থনৈতিক কার্যক্রম চালানোর সুযোগ পাবে।
২০১১ সালে, দুই দেশের মধ্যকার বাণিজ্যের পরিমাণ ছিল ২১৮.৭ মিলিয়ন (২১.৮৭ কোটি) মার্কিন ডলারের, যা পূর্বের ২০১০ সালের ১৫০.৭ মিলিয়ন (১৫.০৭ কোটি) মার্কিন ডলার এর তুলনায় ৪৫.১ শতাংশ বেশি ছিল। এছাড়াও ২০০৭ থেকে ২০১১ পর্যন্ত এই দুই দেশের বাণিজ্যের বার্ষিক প্রবৃদ্ধি ছিল ৩৩.৭ শতাংশ। পানামায় ইন্দোনেশিয়ার প্রধান রপ্তানি পণ্য হল, জুতা, ইলেকট্রনিক যন্ত্রাংশ, টেক্সটাইল এবং যানবাহনের টায়ার। অপরদিকে ইন্দোনেশিয়ায় পানামার প্রধান রপ্তানিখাত হল জাহাজ শিল্পে।
সংস্কৃতি
পানামাতে অবস্থিত ইন্দোনেশিয়া দূতাবাস কতিপয় অনুষ্ঠানে, পানামার কাছে ইন্দোনেশীয় সংস্কৃতি তুলে ধরেছে.। ২০১৩ সালের ২৮ আগস্ট এরকম এক কূটনৈতিক পর্যায়ের অনুষ্ঠানে ইন্দোনেশীয় দূতাবাস নিজেদের সংস্কৃতি তুলে ধরে। এর মধ্যে ছিল বালির বিয়ের কনের পোশাক, ছবি এবং সাজসজ্জা। এর সাথে ছিল বালির ঐতিহ্যবাহী সঙ্গীত, ইন্দোনেশিয়ার বিভিন্ন অঞ্চলের ছবি এবং ইন্দোনেশীয় খাবার পরিবেশন করা হয়। এছাড়াও আটলাপা কনভেনশন সেন্টার এ অনুষ্ঠিত এক ফ্যাশন সপ্তাহে, ইন্দোনেশিয়ার ঐতিহ্যবাহী পোশাক, বাটিক, ইকাট এর প্রদর্শনী হয়। পানামায় অনুষ্ঠিত কোন অনুষ্ঠানে এটিই ছিল, ইন্দোনেশীয় কোন পোশাকের প্রথম প্রদর্শনী।সেই অনুষ্ঠানে পানামার ফ্যাশন ডিজাইনার ইজাবেল কাচিন বাটিক এবং ইকাট কে তার কাজের মধ্যে ব্যবহার করেন এবং এরকম ১৫ টি পোশাক প্রদর্শন করেন। পানামাতে ইন্দোনেশিয়াকে পরিচিত করার এসকল প্রচেষ্টা, ইন্দোনেশিয়া এবং পানামা এর সম্পর্ক আরও শক্তিশালী করতে গুরুত্বপূর্ণ ভূমিকা রাখে।
কারমুডি
কারমুডি একটি আধুনিক অনলাইন মার্কেটপ্লেস যা নতুন বা ব্যবহৃত গাড়ির ক্রেতা ও বিক্রেতাদের জন্য প্লাটফর্ম হিসেবে কাজ করে. কারমুডি উদীয়মান বাজার যেমন মেক্সিকো, বাংলাদেশ, মিয়ানমার, পাকিস্তান, ফিলিপাইন, ইন্দোনেশিয়া, ভিয়েতনাম, নাইজেরিয়া, ঘানা, সংযুক্ত আরব আমিরাত, ক্যামেরুন এ এটি একটি সম্প্রসারনরত অনলাইন প্লাটফর্ম। কোম্পানিটি হাজারো নতুন, পুরাতন এবং প্রত্যায়িত সেকেন্ড হ্যান্ড গাড়ি ডিলার এবং ব্যক্তিগত ব্যবহার কারিদের কাছ থেকে সংগ্রহ করে। কারমুদি শুধু অনলাইন মার্কেট প্লেসই না, এটি ব্যবহার কারিদের গাড়ি সম্পর্কিত তথ্য,গাড়ির রিভিউ, কেনাকাটা উপদেশ বা অন্যান্য মোটরগাড়ি সংক্রান্ত বিষয়ের উপর সংগঠিত তথ্য দিয়ে ক্রেতাদের প্রদান করে। কারমুদি জার্মানি তে ২০১৩ সালে প্রতিষ্ঠিত হয় এবং আগে কারমিডো (আফ্রিকা), উবিয়াউত (লাতিন আমেরিকা) এবং মোটর (এশিয়া)এ ব্র্যান্ড নামে পরিচালিত ছিল।
ইতিহাস
কারমুদি জার্মানি তে ২০১৩ সালে প্রতিষ্ঠিত হয়। অক্টোবর ২০১৩ তে কারমিডো (নাইজেরিয়া), ইউবিলিস্টা (মেক্সিকো) মেক্সিকো (মিয়ানমার) কে একত্রিত করে একটি কোম্পানি। বর্তমানে স্টেফান হাবোল্ড, আরইন সিকমা এবং ফ্রিয সিমন্স কারমুডি পরিচালনা করছেন। এই কোম্পানিটিকে সবধরনের সহযোগিতা করছে রকেট ইন্টারনেট, বিশ্বের সবচাইতে বড় ইন্টারনেট ইঙ্কিউবেটর।
কার্যক্রম
অক্টোবর ২০১৩ তে কারমুডি তাদের কার্যক্রম শুরু করে এশিয়া, আফ্রিকা এবং ল্যাটিন আমেরিকার বিভিন্ন দেশে। ইতোমধ্যেই কারমুডি ভিয়েতনাম, ইন্দোনেশিয়া, ফিলিপাইন, পাকিস্তান, ক্যামেরুন এবং সংযুক্ত আরব আমিরাতেতাদের শাখা খুলে ফেলেছে।    এই অনলাইন প্ল্যাটফর্মটি বর্তমানে ১০টির ও বেশি দেশে কার্যক্রম শুরু করেছে।
কারমুডির সেবাসমূহ
কারমুডি সাধারণ মানুষের জন্য গাড়ি, মোটরসাইকেল কিংবা কমার্শিয়াল বাহন কেনা-বেচা করা সহজ করে দিয়েছে।
মোবাইল
মার্চ ২০১৪ তে কারমুডি তাদের মোবাইল ওয়েবসাইট উন্মোচন করেছে।
সান্তখগ্রহ
সান্তখগ্রহ (Santokhgarh) ভারতের হিমাচল প্রদেশ রাজ্যের উনা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২২ মিটার (১০৫৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে সান্তখগ্রহ শহরের জনসংখ্যা হল ৮৩০৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে সান্তখগ্রহ এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
হেরাক্লেস আলমেলো
হেরাক্লেস আলমেলো (সাধারণত শুধুমাত্র আলমেলো নামে পরিচিত) হচ্ছে আলমেলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালে প্রতিষ্ঠিত হয়েছে। হেরাক্লেস আলমেলো তাদের সকল হোম ম্যাচ আলমেলোর এরভে আসিটোতে খেলে থাকে; যার ধারণক্ষমতা হচ্ছে ১২,০৮০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্ক ভরমুট এবং সভাপতির দায়িত্ব পালন করছেন হান্স ব্রেডেউড। ওলন্দাজ রক্ষণভাগের খেলোয়াড় রবিন প্রপার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হেরাক্লেস আলমেলো এপর্যন্ত ৪টি শিরোপা জয়লাভ করেছে; যার মধ্যে ২টি এরেডিভিজি শিরোপা এবং ২টি ইরস্টে ডিভিজি শিরোপা রয়েছে।
উদ্ভাবক দিবস
বিশ্বের বিভিন্ন দেশ তাদের স্বনামধন্য স্বদেশী উদ্ভাবকদের সম্মান জানানোর জন্য ঐসব উদ্ভাবকের উদ্দেশ্যে একটি বিশেষ দিন নির্দিষ্ট করে যা উদ্ভাবক দিবস নামে পরিচিত। এই দিনগুলো সাধারণত: কোনো উদ্ভাবকের জন্মদিন বা বিশেষ কোনো কিছু আবিষ্কারের দিনকে নির্দেশ করে থাকে। বিশ্বের বিভিন্ন দেশ তাদের স্ব-স্ব উদ্ভাবকের জন্য এরূপ দিন নির্দিষ্ট করার বিশ্ব ব্যাপী এটি একেক দেশে একেক দিন উযযাপিত হয়ে থাকে।
আজেন্টিনা
১৯৮৬ সাল থেকে ২৯ সেপ্টেম্বর বল পয়েন্ট কলমের উদ্ভাবক লাযলো জোসেফ বিরো-এর জন্মদিনে আজেন্টিনায় "উদ্ভাবক দিবস'' পালন করা হয় ।
যুক্তরাস্ট্র
টমাস আলভা এডিসন-এর জন্মদিন ১১ ফেব্রুয়ারি তারিখে যুক্তরাস্ট্রে উদ্ভাবক দিবস পালন করা হয়।
কুমুদিনী ওয়েলফেয়ার ট্রাস্ট
কুমুদিনী ওয়েলফেয়ার ট্রাস্ট হলো বাংলাদেশের একটি বিখ্যাত জন-কল্যাণমূলক সংগঠন। মানব সেবায় অনন্য সাধারণ অবদানের জন্য ১৯৮৪ সালে এটিকে “সমাজসেবায় স্বাধীনতা পুরস্কার” প্রদান করা হয়।
প্রতিষ্ঠানের পরিচিতি
কুমুদিনী ওয়েলফেয়ার ট্রাস্ট বাংলাদেশের জনকল্যাণকর সংস্থাসমূহের মধ্যে বৃহত্তম এবং প্রাচীনতম। ট্রাস্টের নিবন্ধিকৃত নাম কুমুদিনী ওয়েলফেয়ার ট্রাস্ট অব বেঙ্গল (বিডি) লিমিটেড। শিল্পপতি এবং সমাজসেবক শহীদ রণদা প্রসাদ সাহা ১৯৪৭ সালে মা কুমুদিনীর স্মরণে এ ট্রাস্ট প্রতিষ্ঠা করেন এবং সে সময় থেকে এ সংস্থা বাংলাদেশের মানুষের, বিশেষ করে সুবিধা বঞ্চিত মানুষের স্বাস্থ্যসেবা ও শিক্ষাকে নিশ্চিত করার লক্ষ্যে কাজ করে যাচ্ছে।
কর্মকাণ্ড
কুমুদিনী ওয়েলফেয়ার ট্রাস্টের প্রধান জনকল্যাণকর কার্যক্রমসমূহ হল: কুমুদিনী হাসপাতাল (মির্জাপুর), নার্সিং স্কুল, মহিলা মেডিকেল কলেজ, ভিলেজ আউটরিচ প্রোগ্রাম, ভারতেশ্বরী হোম্স, ট্রেড ট্রেনিং স্কুল, কুমুদিনী হ্যান্ডিক্রাফ্টস প্রভৃতি।
পুরস্কার ও সম্মাননা
মানবতার সেবার ক্ষেত্রে অসাধারণ অবদানের জন্য ১৯৮৪ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
দাভিদ কোভনাৎস্কি
দাভিদ কোভনাৎস্কি (জন্ম: ১৪ মার্চ ১৯৯৭) হলেন পোল্যান্ডের একজন পেশাদার ফুটবলার, যিনি ইতালীয় ক্লাব ইউএস সাম্পদোরিয়া এবং পোল্যান্ড জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
দৌলতপুর কলেজ রেলওয়ে স্টেশন
দৌলতপুর কলেজ রেলওয়ে স্টেশন বাংলাদেশের খুলনা বিভাগের খুলনা জেলার একটি রেলওয়ে স্টেশন।
অবস্থান
দৌলতপুর কলেজ রেলওয়ে স্টেশন দৌলতপুর কলেজ (দিবা-নৈশ) ও বি এল কলেজ সংলগ্ন এলাকায়।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় দৌলতপুর কলেজ  রেলওয়ে স্টেশন নির্মাণ করা হয়।
পরিষেবা
দৌলতপুর কলেজ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সাহিত্যের শহর
ইউনেস্কো'র সাহিত্যের শহর প্রোগ্রাম ক্রিয়েটিভ সিটি নেটওয়ার্কের একটি অংশ।
রাজাকুলাথর (জাতি)
ব্যুৎপত্তি
বর্ণের উৎপত্তি সম্পর্কে নিম্নোক্ত ঘটনাটি রয়েছে।
সাহিত্যের শহর
নেটওয়ার্কটি ২০০৪ সালে চালু করা হয় এবং এখন সাতটি সৃজনশীল ক্ষেত্রের জন্য এর সদস্য শহর আছে। অন্যান্য সৃজনশীল ক্ষেত্রগুলি হল: কারুশিল্প এবং লোক শিল্প, নকশা, চলচ্চিত্র, ভোজনবিলাসকলা, মিডিয়া শিল্প এবং সঙ্গীত।
রাজাকুলাথর (জাতি)
ব্যুৎপত্তি
প্রজাপতি দক্ষের বলি উপলক্ষে, যখন দক্ষ ও তাঁর সঙ্গীদের হত্যা করা হয়েছিল, তখন বীরভদ্রের পোশাক রক্তে রঞ্জিত হয়েছিল। তিনি শিবের সামনে হাজির হন এবং অন্যমনষ্কভাবে তাঁর অপবিত্র পোশাকে ঈশ্বরের সংস্পর্শে আসেন। শিবের পুত্র বলে পরিচিত ভগবান বীরভদ্রের বংশধর বলে অনুমিত হওয়ার কারণে রাজাকারা বীরঘটা মাদিভালা নামে পরিচিত।
ডান হাত বর্ণ উপদল (সম্প্রদায়ের একটি বর্ণ-ভিত্তিক বিভাজন)
রাজাকুলাথর ভালংগাই ("ডান-হাত বর্ণ উপদল") এর অন্তর্গত। তাদের মধ্যে কেউ কেউ ভ্যালঙ্গমাত্তন ("ডান-হাত বিভাগের মানুষ") উপাধি গ্রহণ করে। ভালংগাই হল একটি কৃষি ভিত্তিক জাতি এবং ইদংগাই হল উৎপাদনের সাথে জড়িত একটি জাতি। ভালংগাই রাজনৈতিকভাবে বেশি ভাল সংগঠিত ছিল।
সাহিত্যের শহর
সাহিত্যের শহরগুলির জন্য মানদণ্ড
সাহিত্যের শহর হিসাবে অনুমোদিত হবার জন্য, শহরগুলিকে ইউনেস্কোর দ্বারা নির্ধারিত বেশ কয়েকটি মানদণ্ড পূরণ করতে হবে।
মনোনীত ইউনেস্কো সাহিত্য শহরের মধ্যে একই বৈশিষ্ট্যগুলি থাকে, সেগুলি হল:
রাজাকুলাথর (জাতি)
ইতিহাস
কেরালার পুরম উৎসবে, তাদের দেবীকে সাধারণত একটি সাদা পোশাক পরে দেখা যায়, সেটিতে লাল, সবুজ, কমলা, কালো, সাদা রঙের একটি বড় হাতল থাকে।
ভারতে, অক্টোবরে মাসে, কর্ণাটক এবং তামিলনাড়ুতে সবচেয়ে বড় দশেরা উৎসব অনুষ্ঠিত হয়, যার সম্মানে ভান্নারদের সম্মানিত তলোয়ার দেওয়া হয়।
সাহিত্যের শহর
সাহিত্যের শহরগুলির জন্য মানদণ্ড
সাহিত্যের শহর হিসাবে মর্যাদা লাভ করতে শহরগুলি ইউনেস্কোতে একটি বিড জমা দেয়। ইউনেস্কো প্রতি চার বছর পরপর এগুলি পর্যবেক্ষণ এবং পর্যালোচনা করে।
শহর সম্পর্কে
২০০৪ সালে, এডিনবার্গ প্রথম সাহিত্য শহর হয়ে ওঠে। এটি বার্ষিক আন্তর্জাতিক বই উৎসবের আয়োজন করে এবং এর নিজস্ব কবি বিজয়ী মক্কার ।
রাজাকুলাথর (জাতি)
ইতিহাস
ভান্নাররা ভগবতী আম্মান মন্দিরের পুরোহিতও।
সাহিত্যের শহর
শহর সম্পর্কে
লিউব্লিয়ানা শহরের বিভিন্ন অবস্থানগুলিতে ত্রেতপ্স অধীন লাইব্রেরী রয়েছে,  টিভলি সিটি শহরের পার্ক এবং  যভেযদা পার্ক সহ। এই স্থানগুলি বইয়ের তালিকা এবং কয়েকটি দেশীয় ও বিদেশী সংবাদপত্র এবং পত্রিকাগুলির একটি নির্বাচন প্রস্তাব করে।
ম্যানচেস্টার "ওয়ার্ল্ড-ক্লাস" সেন্ট্রাল লাইব্রেরি এবং পোর্টিকো, জন রাইন্ডল্যান্ডস এবং চেথামের "ঐতিহাসিক রত্ন" এর বাসভবন ।
রাজাকুলাথর (জাতি)
উপাসনা
তিরুনেলভেলি অঞ্চলে, থাই দেবতাদের (মহিলা দেবতাদের) প্রচুর পরিমাণে পূজা করা হয় এবং তাদের পূজা করা হয় স্তম্ভমূল বা ত্রিশূল দিয়ে। কর্ণাটক এবং অন্ধ্রপ্রদেশের মতো রাজ্যে, ভান্নাররা এখনও মারিয়াম্মান মন্দিরের পুরোহিত
সাহিত্যের শহর
শহর সম্পর্কে
মেলবোর্নের "স্পন্দনশীল সাহিত্যিক দৃশ্য" এর মধ্যে রয়েছে ৩০০ টিরও বেশি বইয়ের দোকান। ভিক্টোরিয়া স্টেট লাইব্রেরি সহ অন্যান্য অনেক লাইব্রেরি রয়েছে এখানে, যেমন- পেঙ্গুইন র্যান্ডম হাউসের ভিত্তি এবং লোনলি প্ল্যানেট, দ্য হুইলার সেন্টার এবং মেলবোর্ন রাইটার্স ফেস্টিভালের জন্য ।
রাজাকুলাথর (জাতি)
গঠন
রাজাকুলাথরের ব্যবহৃত সাধারণ সম্মানসূচক উপাধিগুলি হল "রাজাকুলা", "পান্ডিয়ান", "মুপপার", "কাথাভারায়ণ", "ইয়েগাভেনি", "নায়ার", "সায়করণ", "মেস্তিরি", "থুসার" এবং "কালিয়ার"। তাদের আঞ্চলিক বিভাগ অনুযায়ী এগুলি বিভিন্ন ধরনের হয়। রাজা রাজা চোলনের শিলালিপি অনুসারে, চোল প্রশাসনের গ্রামগুলিকে "ভান্নাথর" নামে অভিহিত করা হত।
সাহিত্যের শহর
শহর সম্পর্কে
এডিনবার্গ "একটি মারাত্মক হৃদয় সহ সৌন্দর্য", যখন ডুনেডিন "দক্ষিণের এডিনবার্গ"।
সাহিত্যের শহর
সাহিত্যের ২৮ টি শহর রয়েছে ২৩ টি দেশ এবং ছয়টি মহাদেশ।
প্রতিনিধিত্বমূলক শহরগুলির মধ্যে নব্বইটি ইউরোপীয় এবং তিনটি উত্তর আমেরিকান। এশিয়া ও ওশেনিয়া থেকে দুটি করে শহর প্রতিনিধিত্ব করছে, অন্যদিকে আফ্রিকা এবং দক্ষিণ আমেরিকা মহাদেশ থেকে একটি করে মনোনীত শহর আছে।
তিনটি দেশে একাধিক মনোনীত শহর রয়েছে: স্পেন এবং যুক্তরাষ্ট্রে দুইটি রয়েছে এবং যুক্তরাজ্যের চারটি রয়েছে।
সাহিত্যের শহরগুলি হল:
যোগেশ দত্ত
যোগেশ দত্ত (জন্ম ১৯৩৫) হলেন একজন ভারতীয় বাঙালি মূকাভিনেতা, যিনি বিগত পাঁচ দশকের বেশি সময় ধরে ভারতে মূকাভিনয়ে অগ্রণী ভূমিকা পালন করেন। মূলত তাঁরই উদ্যোগে ভারতে মাইম একটি কলা হিসাবে দেশে এবং পরবর্তীতে ভারতীয় রীতির কলা হিসাবে বিদেশে প্রচারিত হয়।
শুরুতে মঞ্চে  'নির্বাক কৌতুক' পরিবেশনের  অভিনয়ে তিনি মূক।  কিন্তু পরবর্তীতে  'বার্থ টু ডেথ', 'বেকার যুবক', 'এক্সপ্লয়টেশন অফ রবীন্দ্রনাথ', 'রিক্সাওয়ালা', 'স্ট্রাগল  ফর একজিসট্যান্স', 'জাত নিপাত যাক', 'চোর' ইত্যাদি উপস্থাপনায় ব্যক্তি থেকে সমাজ সবাইকে পরিস্ফুট করলেন  সম্পূর্ণ নিজস্ব চিন্তাধারায়। কথা নেই, কিন্তু আবেগ-অনুভূতি ও উপলব্ধির  প্রকাশ আছে উপস্থাপনায়, তাই তিনি  প্রকৃতই একজন "নৈশব্দের কবি" হিসাবে প্রতিভাত হলেন। ১৯৫৬ খ্রিস্টাব্দে প্রথম সূচনা হল ভারতীয় মাইমের তথা তাঁরই উদ্ভাবিত শব্দবন্ধ মূকাভিনয়-এর।
জন্ম ও প্রারম্ভিক জীবন
বৃটিশ ভারতের অধুনা বাংলাদেশের ফরিদপুরের হাটশিরুআইল গ্রামে ১৯৩৫ খ্রিস্টাব্দে জন্ম গ্রহণ করেন যোগেশ। তার ডাকনাম ছিল ভোলা। পিতামাতার এক কন্যা ও পাঁচ পুত্রের সর্বকনিষ্ঠ ছিলেন তিনি। জন্মের পর এগারো বছর কাটান সে গ্রামে। ১৯৪৭ খ্রিস্টাব্দের ১৫ ই আগস্ট মধ্যরাতের সূর্যোদয়ে সপরিবারে জন্মভিটা ছেড়ে ছিন্নমূল মানুষদের সঙ্গে মিশে চলে আসেন কলকাতায়। পূর্বপাকিস্তানের উদ্বাস্তু বেশে শুধুমাত্র জীবন নির্বাহের জন্য  হাওড়া, রামপুরহাট, ফরাক্কা নানা স্থানে, প্রথমে চায়ের দোকান, তারপর হোটেল, মুদির দোকান, নির্মাণ কর্মী ইত্যাদি কত বিচিত্র বৃত্তি ও পেশার জন্য ঘুরলেন। এর মধ্যেই ফরাক্কায় তার পরিচয় এক অধ্যাপকের সঙ্গে। তার পরামর্শে কাজে মধ্যে কিছু পড়াশোনা করলেন। শেষে তার এক দাদা কলকাতায় এনে ভর্তি করান এক স্কুলে। বিমল ঘোষ প্রতিষ্ঠিত 'মণিমালা'তে অল্পবিস্তর শিখলেন নাচ, গান, থিয়েটার, হাতের কাজ। আর এতেই যেন তার শিল্পীসত্তা জাগ্রত হয়। লেকের পাশে বসে থাকা যুগলের মুহূর্তের চিত্রণ চার্লি চ্যাপলিনের অঙ্গভঙ্গীতে মঞ্চে উপস্থাপনার পরিকল্পনা করলেন। আয়নার সামনে দাঁড়িয়ে নিজেই নিজেকে অনুশীলনে প্রস্তুত করলেন।  ১৯৫৬ খ্রিস্টাব্দে ইডেন উদ্যানের এক অনুষ্ঠানে উপস্থাপন করলেন নিজস্ব নির্বাক কৌতুক। পরে জানলেন এ শিল্পকলা হলো ফরাসিদের মাইম। অনেক অনুশীলনে পারদর্শিতা অর্জন করে তিনিই এর ভারতীয় নাম দিলেন মূকাভিনয়। তবে শুরুতে  তিনি নিজে কৌতুক অভিনেতা হিসাবে  প্রতিষ্ঠা করেন সুন্দরম নামের এক নাট্যদল এবং মঞ্চস্থ করেন দুটি নাটক - পথের পাঁচালী এবং মৃত্যুর চোখে জল' নিজের শেখা নির্বাক কৌতুক যে আসলে ফরাসির মাইম  বা প্রাচীন নাট্যশাস্ত্র তা তিনি জানতেন না। নিজে থেকে শিখে, যোগেশ মাইমের'' ঐতিহ্য বা প্রাচীন নাট্যশাস্ত্র সম্পর্কে অবগত ছিলেন না। ১৯৬০ খ্রিস্টাব্দে কলকাতায় ইয়ুথ ফেস্টিভ্যালও তাঁকে বিশেষ পরিচিতি দেয় এবং দেশ বিদেশ থেকে আমন্ত্রণ আসতে থাকে।
কর্মজীবন
ভারতীয় সংস্কৃতির প্রবক্তা হিসাবে বিশ্বের বহু দেশ ভ্রমণ করেছেন এবং ভারতীয় মূকাভিনয়ের প্রশংসা কুড়িয়ে এনেছেন যুক্তরাজ্য যুক্তরাষ্ট্র, তৎকালীন সোভিয়েত ইউনিয়ন জার্মানি ফ্রান্স চেকোস্লোভাকিয়া রোমানিয়া বুলগেরিয়া হল্যান্ড আফগানিস্তান মধ্য প্রাচ্যের এবং  কানাডার মত দেশ থেকে।১৯৬৪ খ্রিস্টাব্দে সোফিয়া বুলগেরিয়ায় আয়োজিত নবম বিশ্ব-যুব-ছাত্র উৎসবে যোগ দিতে বুলগেরিয়া যান এবং ১৯৭৩ খ্রিস্টাব্দে তৎকালীন জার্মান ডেমোক্র্যাটিক রিপাবলিকে আয়োজিত দশম বিশ্ব উৎসবে তিনি পুরস্কৃত হন ১৯৮৩ খ্রিস্টাব্দে ভারতের তৎকালীন ফিল্ম ডিভিশন অব ইন্ডিয়ার উদ্যোগে নির্মিত হয় একটি তথ্যচিত্র - ‘সাইলেন্ট আর্ট অফ যোগেশ দত্ত’ । এটি  অনূদিত হয়েছে ১৪টি ভারতীয় ভাষায়। এছাড়াও জার্মানি, ব্রিটেন ও ফ্রান্সেও তার ওপর নির্মিত হয়েছে তথ্যচিত্র।
যোগেশ মাইম আকাডেমি
১৯৭১ খ্রিস্টাব্দে তিনি মূকাভিনয়ের জন্য তৈরি করেন নিজের দল পদাবলী। সেটি পশ্চিমবঙ্গ সরকারের সহায়তায় ১৯৭৫ খ্রিস্টাব্দে রূপান্তরিত হয় যোগেশ মাইম আকাডেমি তে। এটি সঙ্গীত নাটক অকাদেমি এবং রবীন্দ্রভারতী বিশ্ববিদ্যালয়ের দ্বারা স্বীকৃত। ২০০৯ খ্রিস্টাব্দে অবসরের পর তিনি উদীয়মান শিল্পীদের প্রতিভা বিকাশে এবং কলা-কৌশলে প্রশিক্ষণ দেন।  ভারত, বাংলাদেশ, নেপাল, সুইজারল্যান্ডের শারীরিকভাবে অক্ষমদের ঐচ্ছিক পেশায় জন্য মাইমের উপর চার বৎসরের এক কোর্সের ব্যবস্থা আছে  যোগেশ দত্তের সেই সাইলেন্ট ভিলেজ-এ।
শেষ উপস্থাপনা
অনুষ্ঠান শেষে  তিনি বলেন-
পরমুহূর্তেনির্বাক কবি এতদিনের ব্যবহৃত  পোশাক মঞ্চে খুলে রেখে ভেঙে পড়েন কান্নায়। বাঁধনভাঙ্গা ভিড়ে পরিপূর্ণ প্রেক্ষাগৃহের দর্শকদের সবার চোখেও তখন জল।  তারপরেও তিনি  নিজেকে নিয়োজিত রেখেছেন শিক্ষকতায়। বিশেষত প্রতিবন্ধী যুবক যুবতীদের বাঙময় উপস্থাপনায়। তাদের দিয়ে পরিবেশন করিয়েছেন ‘খোল দ্বার’ নামক উপস্থাপনা যা আসলে রবীন্দ্রনাথের ‘রক্তকরবী’র রূপান্তর।।
কুজি
কুজি (قوزي), যেটা ক্বুজি, ঘোজি বা ওউজি নামেও পরিচিত, পারস্য উপসাগরে অবস্থিত আরব রাষ্ট্রসমূহের মধ্যে জনপ্রীয় একটি চাল দিয়ে বানানো খাবার। এটা ভেড়ার মাংস, ভুনা বাদাম, কিসমিস এবং ভাত দিয়ে পরিবেশন করা হয়। এটাকে ইরাকের জাতীয় খাবারগুলোর একটা হিসেবে ধরা হয়, যেটা আরব অভিভাসীরা সাথে করে তুরস্কে নিয়ে আসে।
বৈচিত্র্য
ইরাকি রন্ধনশৈলীতে এটা সাধারণত পুরো ভেড়াকে চাল, সবজী, মশলা ও বাদামের সাথে একসাথে অল্প আঁচে দীর্ঘক্ষণ রেঁধে বানানো হয়। মধ্যপ্রাচ্যের কিছু কিছু দেশে ধোঁয়া ধোঁয়া স্বাদটা আসার জন্য এ পুরো মাংসা, সবজী, মশলাকে একসাথে বেঁধে একটা বড় গর্তে পুতে জ্বলন্ত কয়লায় পুতে রাখা হয়।
এ পদ্ধতিরও আবার অনেকগুলো আলাদা আলাদা পদ্ধতি আছে, যেমন সৌদি আরব ও ইয়েমেনে একে বলা হয় মাদফুন, যেখানে সবগুলো একসাথে একটা অ্যালুমুনিয়াম ফয়েলে মুড়িয়ে উন্মুক্ত কোন উত্তপ্ত জায়গায় রাখা হয়। ওমানে এবং সংযুক্ত আরব আমিরাতে এটাকে শুওয়া বলা হয়, যেটা সেখানে বিশেষ উৎসবের দিনের খাবার। ওখানে মশলা মাখানো মাংসকে খেঁজুরের পাতা দিয়ে মুড়িয়ে মাটির নিচের একটা চুলায় রান্না করা হয়। জর্দান ও সিরিয়ায় এ খাদ্যটি জারব নামে পরিচিত, যেখানে মাংসগুলোকে ছোট ছোট অংশে কেটে নেওয়া হয়।
অয়নর হের্ডসব্রং
এইনার হের্টস্‌স্প্রুং (ডেনীয়:Ejnar Hertzsprung) (অক্টোবর ৮, ১৮৭৩ - অক্টোবর ২১, ১৯৬৭) ছিলেন বিখ্যাত ডেনীয় রসায়নবিদ এবং জ্যোতির্বিজ্ঞানী। তার জন্ম ডেনমার্কের রাজধানী কোপেনহেগেনে এবং মৃত্যু একই দেশের রোসকিলডে নামক স্থানে। তিনি দুটি গ্রহাণু আবিষ্কার করেছেন। হের্ডসব্রং গ্রহানুর নাম হের্ডসব্রংয়ের সম্মানে তার নামে করা হয়েছে।
আবিষ্কার ও গবেষণাকর্ম
১৯১১ থেকে ১৯১৩ সালের মধ্যবর্তী সময়ে তিনি মার্কিন জ্যোতির্বিজ্ঞানী হেনরি নরিস রাসেলের সাথে যৌথভাবে হের্টস্‌স্প্রুং-রাসেল চিত্র উদ্ভাবন করেন এবং এর উন্নয়ন ঘটান।
১৯১৩ সালে পরিসাংখ্যিক লম্বনের মাধ্যমে তিনি অনেকগুলো ছায়াপথীয় শেফালী তারার দূরত্ব নির্ণয় করেন। এর মাধ্যমে তিনি হেনরিয়েটা লিভিট কর্তৃক আবিষ্কৃত শেফালী পর্যায় এবং দীপন ক্ষমতার মধ্যে সম্পর্কের বিষয়টি প্রমাণ করতে সমর্থ হন। এটি নির্ণ করতে গিয়ে তিনি একটি ভুল করেছিলেন যা তার লেখার ভুলও হতে পারে। ভুলটি হল, তিনি তারাগুলোকে প্রকৃতের তুলনায় ১০ গুণ নিকটবর্তী দেখিয়েছেন। এই সম্পর্কগুলোর মাধ্যমে তিনি ক্ষুদ্র ম্যাজেলানীয় মেঘের আনুমানিক দূরত্ব বের করেছিলেন।
১৯১৯ থেকে ১৯৪৬ সাল পর্যন্ত হের্টস্‌স্প্রুং নেদারল্যান্ডের লিডেন মানমন্দিরে কাজ করেন। ১৯৩৭ থেকে তিনি এই মানমন্দিরের পরিচালক ছিলেন। তিনি দুটি গ্রহাণু আবিষ্কার করেন:
কিউরিওসিটি (রোভার)
কিউরিওসিটি রোভার ২০১২ খ্রিস্টাব্দে মঙ্গল গ্রহে নাসার প্রেরিত চতুর্থ রোবটযান। মঙ্গল গবেষণার ইতিহাসে এটিই এখন পর্যন্ত (২০১২) নাসার বিজ্ঞানীদের সবচেয়ে বড় সাফল্য। রোবটযানটির ওজন প্রায় ১ টন। এই প্রথম নাসা এত বেশি ওজনের যান কোনো গ্রহে সফলভাবে নামাতে সক্ষম হয়েছে। মিশনের বিজ্ঞানীরা বলছেন, মঙ্গল গ্রহে এপর্যন্ত যত অনুসন্ধানী যান পাঠানো হয়েছে, তার মধ্যে ১ টন ওজনের এই কিউরিওসিটিই সবচেয়ে উন্নত। কিউরিওসিটি গ্রিনিচ মান সময় সোমবার ভোর পাঁচটা ৩২ মিনিটে মঙ্গল গ্রহের একটি পর্বতের জ্বালামুখের ভেতরে নামে এবং পরে মঙ্গলের মাটি স্পর্শ করে। কিউরিওসিটি পৃথিবী থেকে মঙ্গল গ্রহে পৌঁছাতে সময় নিয়েছে নয় মাস। এটি ২০১১ সালের নভেম্বরে যুক্তরাষ্ট্রের ফ্লোরিডার কেপ ক্যানাভেরাল থেকে যাত্রা শুরু করে এবং ৭.৮ কোটি কিলোমিটার পথ পাড়ি দিয়ে মঙ্গল গ্রহে পৌঁছায়। এ রোবটকে বলা হচ্ছে ‘পূর্ণাঙ্গ জৈব গবেষণাগার’।
যন্ত্রপাতি
400px|thumb|কিউরিওসিটির যন্ত্রপাতি একটি ছোট গাড়ির আকারের কিউরিওসিটিতে আছে হরেক রকম বৈজ্ঞানিক যন্ত্রপাতি, ক্যামেরা আর আবহাওয়া কেন্দ্র। রোভার যানটির আছে একটি শক্তিশালী ড্রিলসহ রোবটিক হাত, দূর থেকে পাথর চূর্ণ বিচুর্ণ করতে পারা লেজার, একটি রাসায়নিক গবেষণাগার আর বিকিরণ মাপার ডিটেক্টর।
(১)কেমক্যাম: একটি সংবেদনশীল যন্ত্রে যার সাহায্যে সাত মিটার দূরের কোনো শিলার উপরিস্তর বাষ্পায়িত করতে সক্ষম। এ যন্ত্র বাষ্পায়িত শিলা বিশ্লেষণ এবং এর মধ্যকার খনিজ উপাদান শনাক্ত করতে পারবে। ভিনগ্রহে পাঠানো কোনো যানে এ-ই প্রথম এমন বৈশিষ্ট্যসম্পন্ন লেজার সংযোজন করা হয়েছে। এতে আরো কয়েকটি ক্যামেরা সংযুক্ত আছে যারা মঙ্গলের বৈচিত্রময় ভূপ্রকৃতির উচ্চমানের ছবি তুলে পৃথিবীতে পাঠাবে। অন্য যন্ত্রপাতিগুলো মঙ্গলের আবহাওয়ার অবস্থা পরীক্ষা করবে।
(২)স্পেক্টোমিটার: একসেট, যা মঙ্গলের মাটি পরীক্ষা করে দেখবে এতে কোনো জৈব পদার্থের অস্তিত্ব রয়েছে কি না। এছাড়া মঙ্গলপৃষ্ঠের ঠিক নিচের স্তরেই জলেরর বরফের অস্তিত্বও খুঁজবে কিউরিওসিটি।
শ্বাসরুদ্ধ অবতরণ
সবকিছু পুঙ্খানুপুঙ্খ হিসাব নিকাশমতে হলেও মঙ্গলের মাটিতে সফল অবতরণ বিজ্ঞানীদের জন্য ছিল একটি বিশাল চ্যালেঞ্জ। তাই মঙ্গলের বায়ুমন্ডলে পৌঁছার পর অবতরণের ৭টি মিনিট ছিল তাঁদের কাছে যথেষ্ট উত্তেজনা এবং আতঙ্কের। মঙ্গলপৃষ্ঠ থেকে ১০ কিলোমিটার উচ্চতায় ঐ মহাকাশযানের দেহ থেকে খুলে যায় বিশালকায় প্যারাশ্যুট৷ আরও কমতে থাকে মহাকাশযানের অবতরণের গতি৷ শেষ ৭ মিনিটে ঘণ্টায় ১৩ হাজার মাইলের নক্ষত্রগতিকে ধীরে ধীরে কমিয়ে একেবারে শূণ্যে কমিয়ে এনে মঙ্গলের বুক ছোঁয় কিউরিওসিটি৷ আতঙ্কের প্রহর কাটিয়ে কিউরিওসিটির সফল অবতরণের পর উচ্ছ্বাসে ফেটে পড়ে নাসার জেট প্রোপালশন ল্যাবরেটরি৷ একটি ‘স্কাইক্রেনের’ সহায়তায় সম্পূর্ণ স্বয়ংক্রিয়ভাবে মঙ্গলপৃষ্ঠে একটি নিখুঁত অবতরণ সম্পন্ন করে রোবটটি। স্কাইক্রেন হচ্ছে রকেট ইঞ্জিনযুক্ত একটি যান যা পতনবেগ কমিয়ে কোনোপ্রকার ক্ষতিসাধন ছাড়াই রোবটটিকে মঙ্গলপৃষ্ঠে নামতে সহায়তা করেছে।
মঙ্গলে কিউরিওসিটির কাজ
250px|thumb|Masthead casts a shadow in this Navcam image on Sol 2 (August 8, 2012) মঙ্গলের প্রথম ও দ্বিতীয় দিনে যন্ত্রপাতি পরীক্ষায় সময় কেটেছে কিউরিওসিটির। তৃতীয় দিনে ক্যামেরা চালু করে ছবি তুলে পৃথিবীতে পাঠিয়েছে কিউরিওসিটি। প্রথম দিন মঙ্গলের তেজস্ক্রিয়া মাপতে আর যন্ত্রপাতি ঠিকঠাক কাজ করছে কি না, তা পরীক্ষা করে দেখেতে সময় কেটেছে কিউরিওসিটির। মঙ্গলের দ্বিতীয় দিনে এ পরীক্ষার অংশ হিসেবেই কিউরিওসিটি মাস্তুল খাড়া করেছে। এ মাস্তুলের সঙ্গে লাগানো ক্যামেরা ব্যবহার করে তৃতীয় দিনে মঙ্গলের নিসর্গের রঙিন ছবি তুলেছে কিউরিওসিটি। এ ছবি তুলতে ৩৪ মিলিমিটার ক্যামেরা ব্যবহার করেছে কিউরিওসিটি। চলার পথে পাথর ভেঙে আর মাটি বিশ্লেষণ করে অণুজীবের সন্ধান চালাবে। কিউরিওসিটির মাস্তুলে ৩৪ মিলিমিটার ক্যামেরাটির পাশে রয়েছে আরেকটি ১০০ মিলিমিটার টেলিফটো লেন্সের ক্যামেরা। দুটি ক্যামেরা মিলিয়ে উন্নত মানের ছবি তুলতে পারে। মঙ্গলে কিউরিওসিটির চতুর্থ দিন সফটওয়্যার ও ধুলা বিশ্লেষক যন্ত্রগুলো ঠিকঠাক কাজ করছে কি না, তা পরীক্ষায় পার হবে।
মঙ্গলে মরুভূমি
কিওরিসিটি পৃথিবীর বুকে মঙ্গলপৃষ্ঠের নতুন ছবি পাঠাচ্ছে। মঙ্গলের যে বিশাল গহ্বরে (গেল ক্রেটার) অবতরণ করেছিল কিউরিওসিটি, সেখানকার ছবি পাঠিয়েছে এই মহাকাশযান এবং তাতে ধরা পড়েছে উঁচু-নিচু পাহাড়, মরুভূমির মতো বিস্তৃত রুক্ষ প্রান্তর যা কিনা অনেকটা পৃথিবীর মরুভূমির মতোই মঙ্গলের এই মরুভূমি। নাসার গবেষণাগারে পাঠানো সেই ছবি দেখে বিস্মিত গবেষকরা। বিজ্ঞানীদের একাংশ ক্যালিফোর্নিয়ার মোজাভে মরুভূমির সঙ্গে মিল খুঁজে পেয়েছেন মঙ্গলের মরুভূমির। তবে মিল থাকলেও অমিলও রয়েছে। মঙ্গলের মরুভূমিতে সব সময় তেজস্ক্রিয় বিকিরণ ঘটে থাকে। বিশেষজ্ঞদের মতে, ওই এলাকা এক সময় আরও উত্তপ্ত ছিল। ঠিক কী কারণে এবং কী ভাবে আবহাওয়ার এই পরিবর্তন ঘটল তা নিয়ে গবেষণা চলছে।
মঙ্গলে জলের অস্তিত্ব
মঙ্গলগ্রহে জলের অস্তিত্বের প্রমাণ খুঁজে পেয়েছে কিউরিওসিটি। নাসার তরফে দাবি করা হয়েছে, কিউরিওসিটি মঙ্গলগ্রহের যেখানে অবতরণ করেছে সেই এলাকা দিয়ে একসময় বয়ে যেত জলের ধারা। মঙ্গলের ক্রেটার গহ্বরে অবতরণ করে কিউরিওসিটি। ক্রেটারের উত্তরদিকে মাউন্ট শার্প এলাকায় একটি পাথরের খণ্ডের ছবি পৃথিবীতে পৌঁছনোর পরেই উত্তেজিত হয়ে পড়েছেন নাসার বিজ্ঞানীরা। তাঁদের দাবি, ওই পাথরখণ্ডের আকার ও স্তরবিন্যাস স্পষ্ট ইঙ্গিত দিচ্ছে, তার ওপর দিয়ে একসময় জলের ধারা বয়ে যেত। সেই পাথরখণ্ডের ছবিও প্রকাশ করা হয়েছে নাসার তরফে। প্রাথমিকভাবে বিজ্ঞানীদের অনুমান, হাঁটু গভীরতার জলের ধারা বইত ওই পাথরের ওপর দিয়ে। তবে পাথরটির রাসায়নিক বিশ্লেষণ এখনও করা বাকি। নাসার বিজ্ঞানী জানিয়েছেন, পাথরখণ্ডগুলি আকারে গোলাকার। একটি আকারে বেশ বড়। তাই বাতাসে স্থানচ্যূত হওয়ার আশঙ্কা নেই। যা দেখে বিজ্ঞানীদের সিদ্ধান্ত, এগুলির আকার জলস্রোতের ফলেই এমন হয়েছে।
মঙ্গলে স্রোতবাহিত নুড়ির সন্ধান
কিউরিওসিটি মঙ্গলপৃষ্ঠে প্রাচীন স্রোতবাহিত নুড়ি পাথরের সন্ধান পেয়েছে। মার্কিন মহাকাশ গবেষণা সংস্থা নাসা বলেছে, এক সময় ওই এলাকাটির ওপর দিয়ে প্রবল বেগে বয়ে যাওয়া স্রোতের জলে এসব নুড়ি পাথর ভেসে এসেছে। এর আগেও বিজ্ঞানীরা মঙ্গলে এক সময় জল থাকার অন্য প্রমাণ পেয়েছেন কিন্তু এই প্রথম স্রোতধারার তলদেশের নুড়ি পাথর আবিষ্কৃত হলো। হোট্টাহ নামের শিলাস্তরটিকে নগরীর ফুটপাথ থেকে হাতুড়ি দিয়ে ভেঙে নেয়া স্ল্যাব বলে মনে হয়। আসলে এটি একটি প্রাচীন স্রোতধারার তলদেশের হেলানো টুকরো। কিউরিওসিটি লিঙ্ক নামের অপর একটি শিলাস্তরও পরীক্ষা করে। কিউরিওসিটির পাঠানো বিভিন্ন ছবিতে দেখা যায়, ক্রেটারের উত্তরপ্রান্ত ও মাউন্ট শার্পের পাদদেশের মধ্যবর্তী একটি জায়গায় নুড়ি পাথর জমে প্রস্তুরিভূত শিলাস্তরে পরিণত হয়েছে। নাসা বলেছে, শিলাখণ্ডটির আকার-আকৃতি থেকে বিলুপ্ত জলপ্রবাহের গতিবেগ ও গভীরতা সম্পর্কে ধারণা মিলছে।কিউরিওসিটির বিজ্ঞানীরা বলছেন, আকৃতি দেখে বোঝা যায় এগুলো পরিবাহিত হয়ে এসেছে। আর আকার বলে, এগুলো বায়ুবাহিত হয়ে আসা সম্ভব নয়। এগুলো জলস্রোতবাহিত হয়েই এসেছে। বিজ্ঞানীরা অনুমান করছেন স্রোতধারাটি সেকেন্ডে তিন ফুট বেগে প্রবাহিত হচ্ছিল এবং এটি গোড়ালি থেকে কোমর পর্যন্ত গভীর ছিল। নাসা জানিয়েছে, কিছু কিছু নুড়ি গোলাকৃতির। এ থেকে বোঝা যায় এগুলো অনেক দীর্ঘ পথ পেরিয়ে এসেছে।
মঙ্গলে নতুন পাথরের সন্ধান
রোবটযান কিউরিওসিটি মঙ্গলে এমন পাথর খুঁজে পেয়েছে, যা এর আগে পাওয়া মঙ্গলের পাথরের মতো নয়। বিজ্ঞানীরা এ ঘটনায় অভিভূত। তবে পৃথিবীর দু-একটি স্থানে এ ধরনের পাথরের নমুনা রয়েছে। রাসায়নিক গঠনের দিক দিয়ে এ ক্ষেত্রে উভয়ের মধ্যে যথেষ্ট মিলও রয়েছে। ফুটবলের সমান ওই পাথরটি নাসার জেট প্রপালশন ল্যাবরেটরির গবেষক জেক মাটিজেভিকের নামানুসারে নামকরণ করা হয়। কিউরিওসিটির লেজারের মাধ্যমে পাথরটি ভেঙে এর রাসায়নিক গঠন জানার চেষ্টা করা হয়। বিজ্ঞানীরা প্রথমে ভেবেছিলেন, পাথরটি মঙ্গলের আর দশটি সাধারণ পাথরের মতোই। তবে পাথরটি ভিন্ন। গবেষকেরা দেখতে পান, হাওয়াই বা সেন্ট হেলেনার মতো সামুদ্রিক দ্বীপগুলো এবং রিও গ্রান্ডির মতো মহাদেশীয় উপত্যকা অঞ্চলে (যুক্তরাষ্ট্রের কলোরাডো থেকে মেক্সিকোর চিহুয়াহুয়া পর্যন্ত এই অঞ্চলের বিস্তৃতি) প্রাপ্ত অস্বাভাবিক ধরনের পাথরের সঙ্গে এই পাথরটির যথেষ্ট মিল আছে।নাসার বিজ্ঞানীরা জানান, মঙ্গলের ওই পাথরে ম্যাগনেসিয়াম এবং লৌহ উপাদান নেই। এর আগে নাসার পাঠানো যান স্পিরিট ও অপারচুনিটির মাধ্যমে মঙ্গলের যেসব আগ্নেয়শিলার পাথর পরীক্ষা করা হয়েছিল, সেগুলোতেও ওই দুটি উপাদানই ছিল। কানাডাভিত্তিক কিউরিওসিটির গবেষক এবং কানাডার অন্টারিও প্রদেশের ইউনিভার্সিটি অব গুয়েলফের শিক্ষক রালফ গেলার্ট বলেছেন, এটা আগ্নেয়শিলায় তৈরি, যা গলিত পদার্থ জমে তৈরি হয়। তবে এ পর্যন্ত মঙ্গলে যেসব পাথর পরীক্ষা করা হয়েছে, তার চেয়ে এটা আলাদা। এটা নতুন ধরনের শিলাখণ্ড। পাথরটিতে ‘ফেল্ডস্পার’-এর মতো খনিজ পদার্থ রয়েছে। বিজ্ঞানীরা পৃথিবী সৃষ্টির প্রথম অবস্থার মতো ওই লালগ্রহেও একই অবস্থায় বিশেষ ওই পাথর গঠনের আভাস পাচ্ছেন। জ্বলন্ত অবস্থা থেকে ক্রমান্বয়ে তাপ বিকিরণ করে পৃথিবীর উপরিভাগ শীতল ও কঠিন হয়েছে। এভাবে গলিত অবস্থা থেকে কঠিন হয়ে গঠিত হয় আগ্নেয় শিলা। পৃথিবীর অভ্যন্তরে গলিত ম্যাগমা ঘন ও ঠান্ডা হয়ে যেভাবে ক্রিস্টালে পরিণত হয়েছে সেভাবেই তৈরি হয়েছে মঙ্গলের ওই নতুন পাথর। কিউরিওসিটি এখন মঙ্গলের মাটি (সয়েল স্কুপ) পরীক্ষার দিকে অগ্রসর হচ্ছে। মূলত, বিজ্ঞানীরা এখন রোবটযানটির গবেষণাগারে মাটির নমুনা নিয়ে সেখানকার রাসায়নিক গঠন আরও নিবিড়ভাবে বিশ্লেষণ করতে চাইছেন। যানটি বর্তমানে এর প্রথম বৈজ্ঞানিক গন্তব্য গ্লেনেগ্লের দিকে যাচ্ছে। ওই এলাকায় রয়েছে পৃথক তিন ধরনের শিলা।
লাইপোমা
লাইপোমা একটি নির্দোষ টিউমার যা চর্বিযুক্ত টিস্যু দিয়ে গঠিত। নরম টিস্যু টিউমারগুলোর মধ্যে লাইপোমা হচ্ছে সবচেয়ে সাধারণ ধরন। লাইপোমাগুলোতে হাত দিয়ে স্পর্শ করলে নরম অনুভূত হয়, সাধারণত নড়ানো চড়ানো যায় এবং সাধারণভাবে এগুলো ব্যথাহীন। অনেক লাইপোমা ছোট আকারের, সাধারণত এক সেন্টিমিটার ব্যাসের কম; কিন্তু কোনো কোনো লাইপোমা ছয় সেন্টিমিটারের চেয়ে বড় আকারের হতে পারে। সাধারণত ৪০ থেকে ৬০ বছর বয়সে লাইপোমা বেশি দেখা দেয়, তবে শিশুদেরও এটা হতে পারে। কারও কারও মতে লাইপোমা ক্যান্সারে রূপান্তর ঘটতে পারে।
চিকিৎসা
টিউমারগুলোতে ব্যথা না করলে কিংবা হাঁটাচলার অসুবিধা না হলে সাধারণত লাইপোমার চিকিৎসার প্রয়োজন নেই। সৌন্দর্যগত কারণে এগুলো অপসারণ করা যেতে পারে। যদি লাইপোমা বেশি বড় হয় কিংবা খারাপ কিছু সন্দেহ করা হয় তাহলে অপারেশন করে হিস্টোপ্যাথলজি পরীক্ষা করা যেতে পারে। সাধারণত সহজ অপারেশনের মাধ্যমে এসবস লাইপোমা ফেলে দেওয়া হয়। ১-২ শতাংশের ক্ষেত্রে অপারেশনের পরেও আবার লাইপোমা দেখা দিতে পারে ৷
নাটোর জেলার ইউনিয়ন পরিষদসমূহ
নাটোর জেলার ইউনিয়ন পরিষদসমূহ হচ্ছে বাংলাদেশের রাজশাহী বিভাগের নাটোর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৭ টি উপজেলা, ৭টি থানা এবং ৮টি পৌরসভা, ৫২ টি ইউনিয়ন, ১২৬৫ টি মৌজা, এবং ১৪৩৪টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
মুম্বই বন্দর
মুম্বাই বন্দর হল ভারতের দ্বিতীয় প্রাচীন (প্রথম কলকাতা) বন্দর। এটি ভারতের পশ্চিম উপকূলে আরব সাগরের তীরে অবস্থিত। বর্তমানে বন্দরটির আধুনিকীকরন করা হয়েছে। বন্দরের ৪০০ বর্গ কিলোমিটার (১৫০ বর্গ মাইল) বিস্তৃত পোতাশ্রয়ের পূর্ব ও উত্তর থেকে কঙ্কনের মূল ভূখণ্ড এবং পশ্চিমে মুম্বাইয়ের দ্বীপ অবস্থিত। পোতাশ্রয়টির দক্ষিণে আরব সাগর।
অবস্থান
বন্দরটি উত্তর ও দক্ষিণে অবস্থিত।এটি আরোব সাগরের মুম্বাই দ্বীপের আড়ালে অবস্থিত।বন্দরটি সমুদ্র সমতল থেকে সামান্য উচ্চতায় অবস্থিত।
ইতিহাস
শত শত বছর ধরে জাহাজ এবং নৌকা দ্বারা মুম্বাই পোতাশ্রয় ব্যবহার করা হয়। এটি ব্যবহার করেছে মারাঠা নৌবাহিনী এবং ব্রিটিশ ও পর্তুগিজ উপনিবেশিক নৌবাহিনী। ১৮৭০-এর দশকে মুম্বাই বন্দরের বর্তমান দিনের ডকগুলি নির্মিত হয়েছিল। ১৮৭৩ সালের ২৬ জুন বম্বে পোর্ট ট্রাস্ট (বি.পি.টি.) একটি কর্পোরেশন হিসেবে প্রতিষ্ঠিত হয়। বি.পি.টি. এর প্রতিষ্ঠাতা চেয়ারম্যান ছিলেন কর্নেল জে.এ. ব্যালার্ড।
বন্দর প্রতিষ্ঠার দিক থেকে, বিদেশিদের কাছে বন্দরটি ভারতে প্রবেশের পথ ছিল এবং মুম্বাই ভারতের বাণিজ্যিক রাজধানী হিসেবে পরিচিত হওয়ার একটি প্রধান কারণ ছিল মুম্বাই বন্দর। বন্দর এবং কর্পোরেশন ১৯৯০ সালে বর্তমান নাম গ্রহণ করে।
কয়েক দশক ধরে, বার্থ এবং পণ্যসম্ভার হ্যান্ডলিং ক্ষমতা বিরধি করার সাথে, বন্দরের ব্যাপক বিস্তার ঘটেছিল। তবে, মুম্বাই শহরের প্রসারিত বৃদ্ধি এবং জনসংখ্যা চাপ ১৯৭০ সালের বন্দরের বৃদ্ধিকে সীমিত করেছে। এর জন্য নতুন মুম্বাইের মুম্বাই পোতাশ্রয়ের পার্শ্ববর্তী  মূল ভূখণ্ডে কঙ্কনা উপকূলে নবসেবা বন্দর প্রতিষ্ঠা করা হয়। নবসেবা ১৯৯৮ সালে শুরু করে এবং এখন বেশিরভাগ কন্টেইনার ট্রাফিক নবসেবা বন্দরের মধ্য দিয়ে পরিবাহিত হয়।
সুযোগ-সুবিধা
মুম্বাই বন্দর তিনটি ডক নিয়ে গঠিত। প্রিন্সেস ডককে ১৮৮০ সালে খোলা করা হয়েছিল। ২০০৮ সালের হিসাবে, এটি ৬.৪ মিটার (২১ ফুট) এর ন্যূনতম গভীরতাসহ ৮ টি বার্থ রয়েছে। ১৮৯১ সালে প্রতিষ্ঠিত ভিক্টোরিয়া ডক, ২০০৮ সালের নথি অনুযায়ী ৬.৭ মিটার (২২ ফুট) ন্যূনতম গভীরতাসহ ১৪ টি বার্থ নিয়ে গঠিত। ১৯১৪ সালে প্রতিষ্ঠিত ইন্দিরা ডক, ৭.০ মিটার (২৩.০ ফুট)-এর ন্যূনতম গভীরতাসহ ২১ টি বার্থ নিয়ে গঠিত। প্রিন্স ডক এবং ভিক্টোরিয়া ডক আধা জোয়ার ডক। ডক দুটি থেকে জাহাজ ডকিং এবং প্রস্থান উচ্চ জোয়ারের দ্বারা হয়। ইন্দিরা ডক একটি লক আছে, যে কোনো সময়ে জাহাজের প্রবেশ বা প্রস্থান জন্য ডকটি সক্রিয় থাকে।
ব্যালার্ড জেটি এক্সটেনশন'য়ে কর্মী এবং ক্রুজ সংস্থার যাত্রীদের জন্য অভিবাসন ছাড়পত্র সুবিধা সহ একটি যাত্রী টার্মিনাল রয়েছে।
বন্দরের মোট ৬৩ টি নোঙরের স্থান রয়েছে। ১০০ টনের বেশি পণ্য পরিবহনকারি জাহাজে একজন নাবিক বা পাইলট থাকা বাধ্যতামূলক।
পশ্চাৎ ভূমি
মুম্বাই বন্দর পশ্চাৎ ভূমি অনেক বড়।মহারাষ্ট্র,মধ্যপ্রদেশ,দিল্লি,পাঞ্জব,হরিয়ানা,রাজস্থান,জম্মু ও কাশ্মীর,হিমাচল প্রদেশ ও উত্তপ্রদেশএর পশ্চিম অংশ মুম্বাই বন্দরের পশ্চিৎ ভূমি।
ফুটবল ক্লাব খ্রোনিঙেন
ফুটবল ক্লাব খ্রোনিঙেন (সাধারণত এফসি খ্রোনিঙেন নামে পরিচিত) হচ্ছে খ্রোনিঙেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১৫ সালে প্রতিষ্ঠিত হয়েছে। খ্রোনিঙেন তাদের সকল হোম ম্যাচ খ্রোনিঙেনের ইউরোবর্খে খেলে থাকে; যার ধারণক্ষমতা হচ্ছে ২২,৫৭৯। বর্তমানে এই ক্লাবের ম্যানেজারের দায়িত্ব পালন করছেন ড্যানি বাউশ এবং সভাপতির দায়িত্ব পালন করছেন বের্ট মিডেল। ওলন্দাজ রক্ষণভাগের খেলোয়াড় মাইক টে ভিরিক এই ক্লাবের অধিনায়কের দায়িত্ব পালন করছেন।
মৌলভী আবদুল করিম
মৌলভী আব্দুল করিম (১৮৬৩-১৯৪৩) হলেন একজন বরেণ্য শিক্ষাবিদ, লেখক ও জাতীয়তাবাদী কর্মী । বাঙালি মুসলমানদের মধ্যে আধুনিক শিক্ষাবিস্তারে তিনি অত্যন্ত গুরুত্বপূর্ণ ভূমিকা পালন করেন। সমাজসেবক হিসেবে তাঁকে হাজী মোহাম্মদ মুহসিনের সঙ্গে তুলনা করা হয়।
প্রারম্ভিক জীবন
১৯৬৩ সালে সিলেটের পাঠানটোলায় মৌলভী আবদুল করিমের জন্ম। তাঁর বাবা ছিলেন মহম্মদ নাদির। তিনি ১৮৮১ সালে সিলেট সরকারি স্কুল থেকে এন্ট্রান্স এবং ১৮৮৬ সালে কলকাতার প্রেসিডেন্সি কলেজ থেকে ইংরেজিতে অনার্সসহ বিএ পাস করেন। তাঁর ভাতিজা হলেন সাবেক শিক্ষামন্ত্রী আব্দুল হামীদ এবং তাঁর ভাতিজি হাফিজা বানু ছিলেন আইনজীবি আবু আহমদ আব্দুল হাফিজ সাহেবের মা এবং বাংলাদেশের সাবেক অর্থমন্ত্রী আবুল মাল আবদুল মুহিত, পররাষ্ট্রমন্ত্রী আবুল কালাম আব্দুল মোমেন ও জাতীয় অধ্যাপক শাহলা খাঁতুনের দাদী।
কর্মজীবন
কলকাতা আলিয়া মাদ্রাসার শিক্ষক  হিসেবে  কর্মজীবন শুরু করে তিনি ১৮৮৯ সালে ‘অ্যাসিস্ট্যান্ট ইন্সপেক্টর অব স্কুল ফর মহামেডান এডুকেশন’ নিযুক্ত হন এবং পরে বিভাগীয় ‘স্কুল ইন্সপেক্টর’ পদে পদোন্নতি লাভ করেন। ব্রিটিশ আমলে মুসলমানদের মধ্যে তিনি এবং মোহাম্মদ ইব্রাহিম প্রথম এরূপ পদমর্যাদার অধিকারী হন।
মুসলমানদের শিক্ষাবিস্তারে অবদান
ওই সময়ে বাংলার মুসলিম সমাজ শিক্ষাদীক্ষায় পিছিয়ে ছিল। তাই স্বসম্প্রদায়ের মধ্যে শিক্ষাবিস্তার তাঁর প্রথম ও প্রধান লক্ষ্য ছিল। দেশের বিদ্যালয়গুলোতে মুসলমান শিক্ষকের অভাব এবং পাঠ্যসূচিতে ইসলামী বিষয় অন্তর্ভুক্ত না থাকায় মুসলমান ছাত্ররা পড়াশোনায় অনীহা প্রকাশ করে Mohammedan Education in Bengal (১৯০০) গ্রন্থে আবদুল করিম এরূপ চিত্র তুলে ধরে সরকারের দৃষ্টি আকর্ষণ করেন। তিনি এ বিষয়ে অনেকটা সফলতাও অর্জন করেন। পাঠ্যপুস্তকের অভাব দূর করার জন্য তিনি নিজেই গ্রন্থ রচনা শুরু করেন। ভারতবর্ষে মুসলমান রাজত্বের ইতিবৃত্ত (১৮৯৮) তাঁর এরূপ একটি গ্রন্থ, যা স্কুলের পাঠ্যসূচির অন্তর্ভুক্ত হয়। তিনি গ্রন্থখানি জনশিক্ষা ডাইরেক্টর সি.এ মার্টিনের নামে উৎসর্গ করেন। রবীন্দ্রনাথ  ভারতী (শ্রাবণ ১৩০৫) পত্রিকায় এর প্রশংসাসূচক সমালোচনা লেখেন। এসব কর্মকান্ডের মধ্য দিয়ে আবদুল করিম বাঙালি মুসলমানদের নবজাগরণের একজন কর্মী হিসেবে খ্যাতি লাভ করেন।
মাদ্রাসা শিক্ষার সংস্কার করে নিউ স্কিম পদ্ধতি প্রবর্তন আবদুল করিমের আরেকটি উল্লেখযোগ্য কীর্তি। ধর্মীয় বিষয়ের সঙ্গে আধুনিক জ্ঞানবিজ্ঞান শিক্ষাদান ছিল এ পদ্ধতির প্রধান বৈশিষ্ট্য। এতে মাদ্রাসায় শিক্ষিত ছাত্রদের চাকরি ও বৈষয়িক জীবনে প্রতিষ্ঠা লাভের সুযোগ সৃষ্টি হয়। Prophet of Islam and His Teachings এবং Islam: Universal Religion of Peace and Progress নামে তিনি হযরত মুহাম্মদ (স.)-এর মহত্ত্ব ও ইসলামের গৌরবসূচক দুটি গ্রন্থ প্রণয়ন করেন। এ ছাড়া তাঁর আরও কয়েকখানা গ্রন্থ হলো: ভারতবর্ষের ইতিহাস, মক্তব ও মাদ্রাসার বর্তমান শিক্ষাপ্রণালী ও তার সংস্কার, Hints on English Pronunciation, Hints on Class Management and Method of Teaching, History of Hindu-Muslim Pact ইত্যাদি। তিনি বাংলা,  ইংরেজি, হিন্দি ও আরবিতে সমান দক্ষ ছিলেন।
কলকাতায় আবদুল করিমের দুটি বাড়ি ছিল। সেখানে তিনি সেসব দরিদ্র মুসলিম ছাত্রদের থাকার ব্যবস্থা করেছিলেন, যাদের কলকাতায় থাকার সামর্থ্য ছিল না। তিনি ছিলেন একজন অসাম্প্রদায়িক জাতীয়তাবাদী নেতা। তিনি মুসলিম ছাত্রদের সংগঠিত হওয়া এবং পাশ্চাত্য শিক্ষা গ্রহণে এগিয়ে আসার আহবান জানিয়েছিলেন। এ উদ্দেশ্যে তিনি ১৯১৯ সালে মুসলিম ছাত্র সম্মেলন এবং ১৯৩০ সালে কলকাতা প্রেসিডেন্সি মুসলিম লীগ সম্মেলনে সভাপতিত্ব করেন। ১৯৩৭ সালে তিনি বেঙ্গল মুসলিম কনফারেন্সেের সভাপতি হন।
আবদুল করিম কলকাতা বিশ্ববিদ্যালয়ের ফেলো (১৮৯৫), এশিয়াটিক সোসাইটির সাধারণ সদস্য (১৮৯৬), বঙ্গীয় মুসলমান সাহিত্য সমিতির সভাপতি (১৯১৫) এবং কাউন্সিল অব স্টেটের সদস্য ছিলেন। ১৯২৩ সালের বেঙ্গল প্যাক্ট এর তিনি ছিলেন অন্যতম স্থপতি। এতে সেকালের বৌদ্ধিক সমাজে তাঁর প্রভাব ও মর্যাদা স্বীকৃত হয়।
মৃত্যু
১৯৪৩ সালে তিনি কলকাতায় মৃত্যুবরণ করেন।
মার্শিয়ার এথেলবাল্ড
এথেলবাল্ড (ইংরেজি বানানে: Æthelbald বা Ethelbald বা Aethelbald; মৃত্যু: ৭৫৭) ছিলেন ৭১৬ খ্রিস্টাব্দ থেকে ৭৫৭ খ্রিস্টাব্দে নিহত হওয়ার পূর্বাবধি মার্শিয়ার (অধুনা ইংল্যান্ডের মিডল্যান্ডস) রাজা। তিনি ছিলেন অ্যালেওর পুত্র, এবং সেই সূত্রে রাজা এওয়ার এক পৌত্র। এথেলবাল্ডের জ্ঞাতিভ্রাতা তথা তাঁর পূর্ববর্তী রাজা সিওলরেড তাঁকে নির্বাসিত করেছিলেন। সিওলরেডের মৃত্যুর পর এথেলবাল্ড সিংহাসনে আরোহণ করেন। এথেলবাল্ডের সুদীর্ঘ রাজত্বকালে মার্শিয়া অ্যাংলো-স্যাক্সনদের প্রধান রাজ্যে পরিণত হয়েছিল এবং ইতিপূর্বে (আনুমানিক ৬২৮ থেকে ৬৭৫ খ্রিস্টাব্দের মধ্যবর্তী সময়ে) দুই শক্তিশালী মার্শিয়ান রাজা পেন্ডা ও উলফহিয়ারের রাজত্বকালে মার্শিয়া যে গুরুত্ব অর্জন করেছিল, তা পুনরুদ্ধার করতে সক্ষম হয়।
এথেলবাল্ড যখন সিংহাসনে আরোহণ করেন তখন ওয়েসেক্স ও কেন্ট দুইই ছিল শক্তিশালী শাসকের দ্বারা শাসিত রাজ্য। কিন্তু পনেরো বছরের মধ্যেই সমসাময়িক কালপঞ্জিকার বিড এথেলবাল্ডকে হাম্বার নদীর দক্ষিণভাগের সমগ্র ইংল্যান্ডের শাসক হিসেবে বর্ণনা করেন। অ্যাংলো-স্যাক্সন ক্রনিকল অবশ্য এথেলবাল্ডকে ব্রেটওয়াল্ডা বা "ব্রিটেনের শাসক"দের তালিকাভুক্ত করেনি, যদিও তার কারণ ছিল অ্যাংলো-স্যাক্সন ক্রনিকল-এর পশ্চিম স্যাক্সন উৎস।
ওমানে ইসলাম
কার্যত অধিকাংশ ওমানিরা ইসলাম ধর্মে বিশ্বাসী; যাদের তিন-চতুর্থাংশ আবদ-আল্লাহ ইবন ইবাদের ইবাদি নিয়ম অনুসরণ করে। ইবাদবাদ খারিজিবাদের একমাত্র অবশিষ্ট গুন উপস্থাপন করে, যা ৬৫৭ সাল থেকে ইসলামে প্রথম দিকের বিভেদগুলোর মধ্যে একটির ফলস্বরূপ বিকশিত হয়েছিল।
ইতিহাস
থাম্ব|274x274পিক্সেল|ঐতিহ্যবাহী পোষাকে ওমানীরা
ইউক্রেনীয় উইকিপিডিয়া
ইউক্রেনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার ইউক্রেনীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ইউক্রেনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ওমানে ইসলাম
ইতিহাস
খ্রিস্টান এবং ইহুদিরা ঐতিহাসিকভাবে ওমানে তাদের নিজস্ব ধর্মের চর্চা করতে সক্ষম হয়েছিল। সমাজ সহনশীল ছিল; যদিও, তখনকার সমাজে শ্রেণিবিন্যাসের অস্তিত্ব লক্ষ্য করা গেছে। ইবাদি সম্প্রদায়ে ঐতিহ্যবাহী আরবের কফি প্রথমে মুসলমানদের দেওয়া হয়। তারপর, খ্রিস্টানদের সাথে দরিদ্র মুসলমানদের কফি পরিবেশন করা হয়। সুন্নি সম্প্রদায়ে, খ্রিস্টান অতিথি আসলে সম্মানিত মুসলিম নেতা এবং আলেমদেরকে আগে পরিবেশন করা হয়।
ইবাদবাদ
অনেক লোক বিশ্বাস করে ইবাদবাদ খারিজিদের আন্দোলনের ফল, ৬৩২ সালে মুহাম্মাদের মৃত্যুর পরে প্রধান মুসলিমদের অংশ থেকে পৃথক হওয়া একটি সম্প্রদায়ের বংশধরের দ্বারা ইসলামের বিভিন্ন রূপ সৃষ্টি হয়েছিল। তবে ইবাদিরা এ-ধারণাটিকে নিজেদের পরিনাম হিসেবে বিবেচনা করতে অস্বীকার করে, যারা যাবির ইবনে জায়েদের অনুসারী (তাবেয়ি)। ইবাদিরা মুহাম্মদ গোত্রের কুরাইশের পূর্বসূরিকে প্রত্যাখ্যান করে এবং দৃঢ়ভাবে দাবি করে যে, আধ্যাত্মিক এবং ব্যক্তিগত গুণাবলীর অধিকারী যারা আছে, সেই প্রার্থীদের কাছ থেকে বিভিন্ন সম্প্রদায়ের দ্বারা নির্বাচিত ইমামের দ্বারা ইসলামের নেতৃত্বের মনোনীত করা উচিত। ইবাদিদের নেতৃত্ব একজন ইমামের উপর ন্যস্ত, যিনি একমাত্র বৈধ নেতা হিসাবে গণ্য হয়ে থাকেন। এবং ধর্মীয় ও রাজনৈতিক কর্তৃত্বের সমন্বয় সাধন করে থাকেন। ইমাম বিশিষ্ট ব্যক্তিদের বা শায়েখদের কাউন্সিল দ্বারা নির্বাচিত হন। ওমানে ঐতিহাসিক বিচ্ছিন্নতার অংশ হিসাবে ইবাদবাদকে মেনে চলা হয়। ইবাদিদের কখনই তাদের প্রতিবেশীদের সাথে একীভূত হওয়ার ঝোঁক ছিল না। কারণ, সুন্নি মুসলিমদের বেশিরভাগই ইবাদবাদকে ইসলামের একটি বৈধ রূপ হিসাবে বিবেচনা করে।
ইবাদবাদের কঠোর, পবিত্রতাবাদী প্রকৃতি ওমানে ইসলামের চর্চাকে প্রভাবিত করেছে। ওমানের মসজিদগুলি খুব সাধারণ, জানালা ছাড়া প্রায় কোনও সাজসজ্জা নেই এবং অন্যান্য মুসলিম দেশের মতো ওমানের মসজিদগুলোতে সাধারণত মিনারের অপ্রাযুর্য রয়েছে। মরোক্কোর পরিব্রাজক ইবন বতুতা ওমানি মসজিদগুলির পরিষ্কার-পরিচ্ছন্নতার বর্ণনা দিতে গিয়ে বলেছিলেন, পুরো সম্প্রদায় খাদ্য আহরণের জন্য সমবেত হলে, প্রতিটি ব্যক্তিকে তাদের নিজেদের খাবার নিজেদেরকেই আনতে হয়। এই সম্প্রদায় গান গাওয়া ও নৃত্য সমর্থন করে না। সরকারি ও বেসরকারি ক্ষেত্রে শরিয়াহ আইন কঠোরভাবে প্রয়োগ করা হয় এবং রক্ষণশীল ইবাদবাদে ওমানের অনুগতির ফলে মধ্য প্রাচ্যের বাকি অংশ থেকে ওমানে ঐতিহাসিক বিচ্ছিন্নতা দেখা যায়।
শিয়াবাদ
ওমানের শিয়া সম্প্রদায় আল বাতিনা এবং মাস্কাট উপকূলে বাস করে। মাস্কাটে কমপক্ষে সাতটি টোলেভার শিয়া মসজিদ রয়েছে।
নিম্ন স্যাক্সন উইকিপিডিয়া
নিম্ন স্যাক্সন উইকিপিডিয়া হচ্ছে অনলাইন বিশ্বকোষ উইকিপিডিয়ার নিম্ন স্যাক্সন ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নিম্ন স্যাক্সন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নিম্ন স্যাক্সন উইকিপিডিয়া